Nimepäevad - puuduvad nimed (75628 / 214)
Kus on pildil olev puuskulptuur? #1130 - Avastades Eestimaad
SÜNNIKUUPÄEVA ISELOOMUSTUS - 2. MÄRTS
2. märtsil sündinud inimene on meeldiv ja sõbralik. Talle on oluline see, et teiste inimestega hästi läbi saada ning ta soovib mõista teiste inimeste rõõmusid ja muresid.
Ta on idealistlik inimene, mistõttu unistab ta asjadest, mida ta kunagi ei näe. Samas ei ole see tema jaoks piduriks, vaid pigem vastupidi. Ta soovib olla meeldivas ja harmoonilises keskkonnas, et seeläbi ennast hästi tunda. Ta teeb selle saavutamiseks ka üsna suuri jõupingutusi. Kui ta ei suuda midagi muud, siis vähemalt oma koduses keskkonnas teeb ta väga palju ära.
Ta pole inimene, kes suudaks üksinda elus eriti hästi läbi lüüa. Ta vajab enda kõrvale mõttekaaslasi, et üheskoos olulisi asju teostada. Ta on taktitundeline ja mõistev, mistõttu pole tal raske enda kõrvale kaasvõitlejaid leida.
Ta on inimene, kelle poole hädalised ikka ja jälle pöörduvad. Ta oskab ja tahab inimesi aidata, kuid tihtilugu võib ta selles osas liialdustesse minna, tehes teiste inimeste eest ära asju, mida ta tegelikult tegema ei peaks.
Ta suudab suurepäraselt tajuda teiste inimeste tegelikke motiive ja eesmärke, mistõttu ta ennast ninapidi vedada ei lase. Üldiselt hoiab ta ennast sellistest inimestest eemale, kes teda ära võiksid kasutada.
Ta paneb paika kindlad piirid ning räägib neist ka teistele. Seetõttu peaksid need, kes soovivad temaga hästi läbi saada, neid piire austama.
Ametiasjades on ta auahne ja töökas. Samas pole ta inimene, kes sooviks juhtimisega tegeleda. Ta eelistaks selles osas veidi vaoshoitust. Tema ideed ja mõtted on tööasjades uuenduslikud ja ettenägelikud. Ta on valmis oluliste tööalaste plaanide teostamise nimel ennast pingutama ning jõuab seetõttu ka oodatud tulemusteni välja.
Ametit valides võiks ta lähtuda selles, et amet peaks pakkuma mitmekesisust ja loomingulisuse kasutamise võimalust.
Armuelus on ta pühendunud, truu ja romantiline. Tema ettekujutused armuelust võivad olla vägagi idealiseeritud, mistõttu on pettumused kerged tekkima. Ta ei talu suhtes pingeid ja probleeme. Kui need kasvavad üle pea, on ta valmis suhte sinnapaika jätma.